cyanic-selkie/wikianc huggingface dataset:
ராணித்தேனீ
இந்த படம் சேலம் மற்றும் மாடர்ன் தியேட்டரில் படமாக்கப்பட்டது. மேலும், தொடருந்து பாதையில், காட்சி படமாக்கப்பட்ட போது கதாநாயகியினை தகுந்த நேரத்தில் கதாநாயகனால் காப்பாற்றப்பட்டார். கதாநாயகி அதிசயமாக உயிர் தப்பினார். பின்னர் இது குறித்து கேட்டதில் கதாநாயகி, தொடருந்து வருவது படப்பிடிப்பின் ஒரு பகுதி என்ற எண்ணத்தில் இருந்துவிட்டதாக  குறிப்பிட்டார்.
இசை
இப்படப் பாடல்கள் இளையராஜாவின் இசையில் உருவாயின.
வெளி இணைப்புகள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள்
குயின் ஆஃப் கேட்வே
குயின் ஆஃப் கேட்வே (Queen of Katwe) என்பது 2016 ஆம் ஆண்டு வெளியான அமெரிக்க வாழ்க்கை வரலாற்று விளையாட்டு நாடகத் திரைப்படம் ஆகும். வில்லியம் வீலர் திரைக்கதை எழுதி, மீரா நாயர் இயக்கியுள்ளார். டேவிட் ஓயெலோவோ, லூபிடா நியாங்கோ, மதீனா நல்வாங்கா ஆகியோர் இப்படத்தில் நடித்துள்ளனர். இப்படம் உகாண்டாவின் தலைநகரான கம்பாலாவின் சேரியான கட்வேயில் வசிக்கும் பியோனா முடேசி என்ற பெண்ணின் வாழ்க்கையை சித்தரிக்கிறது. அவர் சதுரங்கம் விளையாடக் கற்றுக்கொண்டு, உகாண்டாவின் தேசிய வகையர் என்ற நிலையை எட்டிப் பிடிக்கிறார். பின்னர் உலக சதுரங்க ஒலிம்பியாட்களில் கலந்து கொள்கிறார்.
ஈஎஸ்பிஎன் இதழில் டிம் க்ரோதர்ஸ் எழுதி வெளியான கட்டுரை மற்றும் புத்தகத்தைத் தழுவி எடுக்கப்பட்ட இந்தத் திரைப்படம் வால்ட் டிஸ்னி பிக்சர்ஸ் மற்றும் ஈஎஸ்பிஎன் பிலிம்ஸ் ஆகிய நிறுவனங்களால் தயாரிக்கப்பட்டது. 2016 டொராண்டோ சர்வதேச திரைப்பட விழாவில் குயின் ஆஃப் கேட்வே திரையிடப்பட்டது. செப்டம்பர் 23, 2016 அன்று, அமெரிக்காவில்  சில குறிப்பிட்ட சில திரையரங்குகளில் திரையிடபட்டது. பின்னர் செப்டம்பர் 30 அன்று பொது திரையரங்குகளில் வெளியிடப்பட்டது..
கதை
உகாண்டாவின் கம்பாலாவில் உள்ள சேரியான கட்வேயில் 10 வயது ஃபியோனா ( மதினா நல்வாங்கா ), அவரது தாயார் நக்கு ஹாரியட் ( லுபிடா நியாங்கோ ) மற்றும் அவரது தம்பிகளுடன் வசித்து வருகிறாள். வாழ்கை ஒரு போராட்டமாகவே உள்ளது. அவளும் அவளுடைய தம்பியும் தங்கள் தாய் சுத்தம் செய்துதரும் மக்காச்சோளத்தை சந்தைக்கு எடுத்துச் சென்று விற்று வருகின்றனர். மேலும் அவள் தன் குழந்தை தம்பியை பராமரிக்கத் தாய்க்கு உதவுகிறாள். ஒரு நாள் சமயபரப்புநர் நிகழ்ச்சியில் ராபர்ட் காடெண்டேவை ( டேவிட் ஓயெலோவோ ) சந்தித்த போது அவளுடைய உலகம் மாறுகிறது. காடெண்டே ஒரு கால்பந்து பயிற்சியளாளர் மற்றும் உள்ளூர் மையத்தில் குழந்தைகளுக்கு சதுரங்கம் விளையாட கற்றுக்கொடுப்பவர். ஆர்வத்துடன், அவரிடம் பியோனா சதுரங்க விளையாட்டைக் கற்றுக்கொள்கிறாள். அவள் அந்த விளையாட்டில் கவரப்படுகிறாள், விரைவில் காடெண்டேவின் வழிகாட்டுதலின் கீழ் குழிவில் ஒரு சிறந்த வீராங்கனையாக மாறுகிறாள்.
கேட்வே சேரி வாழ்க்கையானது ஓரு போரட்டமான வாழ்க்கையாக உள்ளது. அந்த போராட்டம் மிக்க கேட்வே வாழ்விலிருந்து தப்பிக்க சதுரங்கம் வழிவகை செய்யும் என்று ஃபியோனா நம்புகிறாள்.
ஃபியோனா கட்வேக்குத் திரும்புகிறாள், மனச்சோர்வுற்ற அவள் தன் திறமையைச் சந்தேகிக்கிறாள். இருப்பினும், பயிற்சியாளர் காடெண்டே மற்றும் கட்வே மக்களின் ஆதரவுடன், அவள் சதுரங்க விளையாட்டிற்குத் திரும்புகிறாள். இறுதியில் அவள் தனது குடும்பத்திற்கு ஒரு வீட்டை வாங்கும் அளவிற்கு வாழ்வில் வெற்றி பெறுகிறாள்.
நடிகர்கள்
மாரிஸ் கிரியா மற்றும் என்டரே மிவைன் ஆகியோர் முறையே தியோ மற்றும் டெண்டோவாக துணை வேடங்களில் நடித்துள்ளனர். கிளாடிஸ் ஓயன்போட் மற்றும் ரெஹேமா நான்ஃபுகா ஆகியோர் முறையே கடைக்காரராகவும் செவிலியராகவும் சிறிய வேடங்களில் நடித்துள்ளனர்.
கூடுதல் நடிகர்கள்
வெளி இணைப்புகள்
பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:சதுரங்கம் குறித்த திரைப்படங்கள் பகுப்பு:2016 திரைப்படங்கள்
அனுபிஸ்
அனுபிஸ் அல்லது இன்பு அல்லது அன்பு (Anubis or Inpu, Anpu) பண்டைய எகிப்தியர்களின் இறப்பு, சடலத்தை மம்மிப்படுத்தல், சடலத்தை பதப்படுத்தல், இறப்பிற்கு பிந்தைய வாழ்க்கையை முடிவு செய்தல், இறந்தவர்களின் கல்லறைகள் மற்றும் நினைவுச் சின்னங்களை காத்தல் மற்றும் பாதள உலகத்திற்கான கடவுள் ஆவார். இக்கடவுள் கருப்பு நிற குள்ள நரியின் முகமும், மனித உடலும் கொண்டது. எகிப்திய மன்னர்களின் கல்லறைச் சுவர்களில் இக்கடவுளின் உருவம் ஓவியமாக வரையப்பட்டிருக்கும். இக்கடவுள் மம்மிகளையும், கல்லறைகளையும் பாதுகாப்பதாக எகிப்தியர்கள் நம்பி வழிபட்டனர். இக்கடவுள் இறந்த மம்மிகளின் இருதயத்தை தராசில் வைத்து எடை பார்த்து, இறந்தவர்களை மேல் உலகத்திற்கு அல்லது பாதள உலகத்திற்கு அனுப்பும் அதிகாரம் கொண்டது.
வளம் கொழிக்கும் நைல் நதியின் கருப்பு நிற வண்டல் மண் போன்று, அனுபிஸ் கடவுளின் முகமும் கருப்பு நிற குள்ள நரியின் முகமும், மனித உடலுடன் ஓவியங்களில் தீட்டப்பட்டுள்ளது. மேலும் அனுபிஸ் கடவுள் ஒரு கையில் மேல் உலகத்தின் திறவு கோலான ஆங்கையும், ஒரு கையில் செங்கோலும் கையில் ஏந்தி இருக்கும். மம்மியின் வாய் திறப்புச் சடங்கின் போது இன்பு கடவுள் அருகில் இருப்பதாக எகிப்தியர்கள் நம்பினர். எகிப்தியர்கள் இக்கடவுளை அனுபிஸ் அல்லது இன்பு அல்லது அன்பு என அழைத்தனர். ஆனால் எகிப்தை ஆண்ட கிரேக்க தாலமி வம்ச மன்னர்கள் இக்கடவுளை அனுபிஸ் என அழைத்தனர். அனுபிஸ் கடவுள் வழிபாடு பழைய எகிப்திய இராச்சிய காலம் முதல் எகிப்தை ஆண்ட கிரேக்கத் தாலமி வம்சத்தினர் காலம் வரை நிலவியது.
வெளி இணைபுகள்
பகுப்பு:எகிப்தியக் கடவுள்கள் பகுப்பு:நடுவண் கிழக்குத் தெய்வங்கள் பகுப்பு:எகிப்திய தொன்மவியல்
பன்வாரி தேவி (பாடகி)
thumb| பன்வாரி தேவி பன்வாரி தேவி (Bhanwari Devi) (பிறப்பு 1964) இந்தியாவின் இராசத்தானைச் சேர்ந்த ஒரு நாட்டுப்புறப் பாடகி. அவர் போபா சமூகத்தைச் சேர்ந்தவர், மேலும் இராசத்தானில் இருந்து பாரம்பரிய மற்றும் நாட்டுப்புற இசை நிகழ்ச்சிகளுக்காக பரவலான அங்கீகாரத்தைப் பெற்றுள்ளார்.
தொழில்
பொது நிகழ்ச்சிகளில் பெண்கள் பங்கு பெறுவதிலும் நிகழ்ச்சிகளை நிகழ்த்துவதற்கும் சமூக மறுப்பு இருந்தாலும், இவ்வாறான நிகழ்ச்சியில் கலந்து கொண்ட போபா சமூகத்தைச் சேர்ந்த முதல் பெண்களில் தேவியும் ஒருவர். இவர், இராசத்தானி சமூக வழக்கப்படி, தன் முகத்தை மறைக்கும் முக்காடுக்குப் பின்னால் இருந்து இசை நிகழ்வை நிகழ்த்துகிறார். கணவனும் மனைவியும் இணைந்து நிகழ்த்தும் போபா பாரம்பரியத்தின் ஒரு பகுதியாக, இவர் ஆரம்பத்தில் தனது கணவருடன் பக்திப் பாடல்களைப் பாடினார், ஐந்து இரவுகளில் ஒரு பாரம்பரிய மத இலக்கியக் கதையை விளக்கும் ஒரு ஃபாட் என்கின்ற இராசத்தானிய வகை ஓவியத்துடன் அல்லது கையால் வரைந்த படச்சுருளுடன் நிகழ்த்தினார். தனது கணவரின் மரணத்தைத் தொடர்ந்து, அவர் தனியாக நிகழ்ச்சிகளைத் தொடர்ந்தார், இது ஒரு பெண் போபா பாடகருக்கு அசாதாரணமானது, மேலும் போபா மரபுகளுக்கு வெளியே இராசத்தானி நாட்டுப்புறப் பாடல்களைச் சேர்க்க தனது திறமையை விரிவுபடுத்தினார்.
தேவி இராசத்தானி நாட்டுப்புற இசையை நிகழ்த்துவதில் இந்திய மற்றும் சர்வதேச அரங்கில் பரவலான பாராட்டைப் பெற்றுள்ளார், மேலும் பல்வேறு பாரம்பரியங்களைச் சேர்ந்த நாட்டுப்புற கலைஞர்களுடன் ஒத்துழைத்துள்ளார். 2003 ஆம் ஆண்டில், இமாச்சலப் பிரதேசத்தில் உள்ள சிம்லாவில் ஒரு இசை விழாவில் தேவி இசை நிகழ்ச்சி நடத்தினார், மேலும் இந்தியாவில் இராசத்தானி நாட்டுப்புற இசையை மேம்படுத்துவதற்காக செயல்படும் குடிமை சமூகக் குழுவான ஜெய்ப்பூர் விராசத் அறக்கட்டளையில் சேர அழைக்கப்பட்டார். பின்னர் 2004 ஆம் ஆண்டு ஜெய்ப்பூர் பாரம்பரிய விழாவில் பங்கேற்றார் இராசசுதான் சர்வதேச நாட்டுப்புறக் கலைத்திருவிழாவில் தேவி பல ஆண்டுகளாக நாட்டுப்புற இசை நிகழ்ச்சியை நிகழ்த்தியுள்ளார். 2009 ஆம் ஆண்டில், இந்த விழாவில் பாடகி ரேகா பரத்வாஜுடன் பாட அவர் அழைக்கப்பட்டார், மேலும் அவரது பாடலுக்காக விமர்சன ரீதியான பாராட்டுகளைப் பெற்றார். அதைத் தொடர்ந்து, இராசசுதான் சர்வதேச நாட்டுப்புற விழாவில் தயாரிப்பாளர்கள் ராம் சம்பத் மற்றும் பாடகி சோனா மொகபத்ராவுடன் இணைந்து பணியாற்றினார். 2011 ஆம் ஆண்டில், அவர் எடின்பர்க் சர்வதேச விழாவில் தனது இசை நிகழ்ச்சியை நிகழ்த்தினார், மேலும் ஹெரால்ட் ஸ்காட்லாண்ட் அவரது நிகழ்ச்சியை "ஆழமான வெளிப்பாட்டுடன், அழகாக அலங்கரிக்கப்பட்ட பாடல்" என்று விவரித்தார். எடின்பர்க் சர்வதேச விழாவின் இயக்குநர் ஜொனாதன் மில்சு, அவரது நிகழ்ச்சியை எதிர்பார்த்ததற்கம் அதிகமான வரவேற்பைப் பெற்ற நிகழ்வு என விவரித்தார்.
தனிப்பட்ட வாழ்க்கை
தேவிக்கு சிறுவயதிலேயே திருமணமாகி, ஒன்பது குழந்தைகள் உள்ளனர், அவர்களில் ஒருவர் அவருடன் சுற்றுப்பயணத்தில் கலந்துகொண்டு அவருடன் இணைந்து நிகழ்ச்சிகளை நடத்துகிறார். தேவியின் தந்தையும் ஒரு நாட்டுப்புற இசைக்கலைஞராக இருந்துள்ளார். நாட்டுப்புற இசையைக் கற்றுக்கொள்வதற்கும் மற்றும் பாடுவதற்கும் பாடுவதற்கும் அவரை ஊக்குவித்ததற்காக தேவி அவரை பொது நிகழ்வுகளில் பாராட்யுள்ளார். சிறுவயதில் தேவி தனது தந்தையின் நிகழ்ச்சிகளில் அவருடன் சென்றுள்ளார். தேவி தனது மகன்களுக்கு பாடுவதற்கு பயிற்சி அளித்துள்ளார், ஆனால் திருமணமான தனது மகள்களுக்கு பயிற்சி அளிக்க முடியவில்லை, அவர்கள் நிகழ்ச்சிகளை நடத்துவதை எதிர்க்கும் பாரம்பரியம் கொண்ட குடும்பங்களில் உள்ளனர்.
மேற்கோள்கள்
பகுப்பு:வாழும் நபர்கள் பகுப்பு:ராஜஸ்தான் நபர்கள் பகுப்பு:1964 பிறப்புகள்
கீரிமலை
கீரிமலை (Keerimalai) இலங்கைத் தீவின் யாழ்ப்பாண மாவட்டத்தில் குன்றும் நன்னீருற்றும் கொண்ட ஒரு புண்ணிய தலமாகும். இங்கு வரலாற்றுப் புகழ் வாய்ந்த நகுலேச்சரம் சிவாலயம், கனிம நீரூற்று ஆகியன அமைந்துள்ளன.
அமைவிடம்
கீரிமலை யாழ்ப்பாண நகரில் இருந்து கிட்டத்தட்ட 25 கிமீ வடக்கேயும், காங்கேசன்துறை தொடருந்து நிலையத்தில் இருந்து 2 மைல் மேற்கேயும், பலாலி விமான நிலையத்தில் இருந்து 6 மைல் மேற்கேயும் அமைந்துள்ளது.
கீரிமலையின் வடக்கே பாக்குநீரிணைக் கடல் உள்ளது. கிழக்கே மாவிட்டபுரம், தெற்கே கருகம்பனை, மேற்கே இளவாலை ஆகியன இதன் எல்லைக் கிராமங்களாகும். கீரிமலையின் நில மட்டம் இதன் அயல் கிராமங்களை விட சிறிது உயர்ந்துள்ளது. கடற்கரை முருகைக்கல் பூச்சிகளினால் உண்டாகும் கற்பாறைகளினால் அமைந்துள்ளது.
பெயர்க் காரணம்
இங்குள்ள நன்னீரூற்றில் (தீர்த்தத்தில்) கீரிமுகம் கொண்ட ஒரு முனிவர் தீர்த்தமாடி இங்குள்ள குன்றில் தவமிருந்து கீரிமுகம் மாறப் பெற்றார். இதனால் இத்தலம் கீரிமலை என அழைக்கப்பட்டு வருகிறது என்பது கர்ண பரம்பரைக் கதையாகும். கிபி 8-ஆம் நூற்றாண்டில் குதிரை முகத்தைக் கொண்ட மாருதப்புரவீகவல்லி என்னும் சோழ இளவரசி இங்கு தீர்த்தமாடித் தனக்கிருந்த குதிரை முகம் மாறப் பெற்றாள் என்றும் வரலாறு கூறுகின்றது.
இங்குள்ள கோயில்கள்
நகுலேசுவரமே கீரிமலையில் உள்ள முக்கிய சிவாலயம் ஆகும். இதனை விட வேறும் பல கோயில்கள் உள்ளன.
மடங்கள்
இங்குள்ள ஆலயங்களைத் தரிசிக்க வருவோர்க்கும், நோயாளிகள், பிதிர்க்கடன் ஆற்ற வருவோர் ஆகியோருக்காக பல மடங்கள் இங்கு அமைக்கப்பட்டுள்ளன. அவையாவன:
மேற்கோள்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மலேசிய அரசாங்கம்
மலேசிய அரசாங்கம் அல்லது மலேசிய மத்திய அரசாங்கம், (மலாய்: Kerajaan Persekutuan Malaysia; ஆங்கிலம்: Federal Government of Malaysia) என்பது மலேசியாவின் அதிகாரப்பூர்வமான கூட்டாட்சி அரசாங்கம் ஆகும்.
மலேசியாவை நிர்வாகம் செய்யும் இந்த மலேசிய அரசு, புத்ராஜெயா கூட்டரசு பிரதேசப் பகுதியில் (Federal Territory of Putrajaya) இருந்து இயங்கி வருகிறது. இருப்பினும் மலேசிய அரசாங்கத்தின் சட்டங்களை இயற்றும் மலேசிய நாடாளுமன்றம் மட்டும் கோலாலம்பூர் மாநகரில் இருந்து இயங்கி வருகிறது.
பொது
மலேசியக் கூட்டமைப்பில் தீபகற்ப மலேசியாவைச் சேர்ந்த 11 மாநிலங்கள்; மேற்கு மலேசியாவைச் சேர்ந்த சபா, சரவாக் மாநிலங்கள்; மற்றும் 3 கூட்டரசு பிரதேசங்கள்; மலேசிய அரசாங்க நிர்வாகத்தின் கீழ் உள்ளன.
வெஸ்ட்மின்ஸ்டர் அரசியலை (Westminster system) முன்மாதிரியாகக் கொண்டு ஓர் அரசியலமைப்பு முடியாட்சிக்குள் செயல்படுகிறது. மற்றும் மக்களால் தேர்ந்தெடுக்கப்படும் நாடாளுமன்ற அரசமைப்பு முறைமையில் வகைப் படுத்தப்படுகிறது.
மலேசிய அரசாங்க நிர்வாகம்
மலேசியாவின் கூட்டாட்சி அரசாங்கம், நாட்டின் உச்சநிலைச் சட்டமான மலேசிய அரசியலமைப்பின் மூலம் உருவாக்கப்பட்டது. ஆகவே அந்த உச்சநிலைச் சட்டத்திற்கும் மலேசிய அரசாங்க நிர்வாகம் கட்டுப் படுகிறது.
மலேசியாவின் கூட்டரசு அரசியலமைப்பின் பிரிவு 127-இன் (Article 127 of the Federal Constitution of Malaysia) கீழ் அதிகாரங்களைப் பிரிக்கும் கொள்கையை மத்திய அரசு ஏற்றுக் கொள்கிறது. மூன்று துறைகள் உள்ளன: நிர்வாகம்; சட்டம் இயற்றும் துறை; நீதித்துறை.
மத்திய அரசு நிர்வாகத் துறை
மலேசியாவின் உச்சக்கட்ட அதிகாரம் மத்திய அரசு அல்லது கூட்டரசு அரசிடம் வழங்கப்பட்டு உள்ளது. இந்தக் கூட்டரசின் நிர்வாகப் பொறுப்புகள் அனைத்தும் புத்ராஜெயாவில் உள்ள அரசு நிர்வாக மையத்தில் நிர்வகிக்கப் படுகின்றன. மலேசிய அரசாங்கத்தின் தலைவர் என்று அழைக்கப்படும் மலேசியப் பிரதமர் தலைமையில் இயங்குகிறது.
சட்டம் இயற்றும் துறை
மலேசிய நாடாளுமன்றம் இரு அவைகளைக் கொண்டது. மக்களவை எனும் மக்கள் பிரதிநிதிகள் அவை டேவான் ராக்யாட் (Dewan Rakyat); மற்றும் மேலவை எனும் செனட் சபை டேவான் நெகாரா (Dewan Negara).
மலேசியாவின் மாமன்னர் யாங் டி பெர்துவான் அகோங் நாட்டின் தலைவர் எனும் வகையில் நாடாளுமன்றத்தின் மூன்றாவது அங்கமாக விளங்குகிறார்.
டேவான் நெகாரா
டேவான் நெகாரா அல்லது மேலவை (மலாய்: Dewan Negara; ஆங்கிலம்: Senate); என்பது 70 உறுப்பினர்களைக் கொண்டது. மலேசிய மாநிலங்கள் 13-இல் இருந்து ஒவ்வொன்றிலும் இருவராக 26 உறுப்பினர்கள் தேர்ந்து எடுக்கப் படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப் படுகின்றனர். மேலும் 44 பேர் மாமன்னரால் நியமிக்கப் படுகின்றனர்.
மக்களவையில் சமர்ப்பிக்கப்படும் சட்ட மூலங்கள் மேலவையினால் மறு ஆய்வு செய்யப் படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். பின்னர் அந்தச் சட்ட மூலங்கள் சட்டமாக்கப் படுகின்றன.
டேவான் ராக்யாட்
டேவான் ராக்யாட் அல்லது கீழவை (மலாய்: Dewan Rakyat; ஆங்கிலம்: House of Representatives); என்பது மலேசிய நாடாளுமன்றத்தின் மக்களவை ஆகும். மக்களவையில் 222 உறுப்பினர்கள் அங்கம் வகிக்கின்றனர். மலேசியாவின் அனைத்துச் சட்ட மசோதக்களும் இங்குதான் விவாதிக்கப் படுகின்றன.
அவ்வாறு இயற்றப்படும் சட்ட மசோதாக்கள், மக்களவையில் இருந்து நாடாளுமன்ற மேலவையின் சம்மதத்திற்குக் கொண்டு செல்லப் படுகின்றன. அதன் பின்னர், மலேசியப் பேரரசர் ஒப்புதல் அளித்த பின்னர் அந்த மசோதாக்கள் சட்டங்களாகின்றன.
நாடாளுமன்றம் சட்டப்படி அதிகப் பட்சமாக ஐந்து ஆண்டுகள் இயங்கலாம். நாடாளுமன்றத்தை மலேசியப் பேரரசர் எந்த நேரத்திலும் கலைக்கலாம். இருப்பினும் வழக்கமாகப் பிரதமரின் ஆலோசனையின் பேரில் அவ்வாறு செய்யப் படுகிறது.
மேற்கோள்கள்
பகுப்பு:மலேசியாவில் அரசியல் பகுப்பு:அரசியலமைப்புகள்
மூவலூர் இராமாமிர்தம்
right|thumb|200px|மூவலூர் இராமாமிர்தம்
மூவலூர் ராமாமிர்தம் (1883 – 1962) தமிழகத்தைச் சேர்ந்த ஓர் பெண் சமூக சீர்திருத்தவாதி, எழுத்தாளர், முன்னாள் தேவதாசி ஒழிப்பு இயக்கம் மற்றும் திராவிட இயக்கத்தைச் சேர்ந்த அரசியல் செயற்பாட்டாளர்.
இவர் திருவாரூர் மாவட்டம் கீரனூர் என்ற இடத்திற்கு அருகில் உள்ள "பாலூர்" என்ற கிராமத்தில் பிறந்தார். இவர் வளர்ந்தது மூவலூர் கிராமம் இதனால் இவர் மூவலூர் இராமாமிர்தம் என்று அழைக்கப்படுகிறார்.
இவர் சென்னை மாகாணத்தில் தேவதாசி முறையை ஒழிக்கப் பாடுபட்டவர். 1936 இல் வெளியான இவரது சுயசரிதப் புதினமான தாசிகளின் மோசவலை அல்லது மதி பெற்ற மைனர், தாசிகளின் அவலநிலையை வெளிச்சத்துக்குக் கொண்டுவந்தது. முதலில் இந்திய தேசிய காங்கிரசின் ஆதரவாளராக இருந்த இவர் 1925 இல் பெரியார் (ஈ. வெ. ராமசாமி) காங்கிரசிலிருந்து விலகியபோது பெரியாரின் சுயமரியாதை இயக்கத்தில் சேர்ந்தார். 1930 இல் சென்னை மாகாணத்தில் தேவதாசிமுறை ஒழிப்பை சட்டமாகக் கொண்டுவர டாக்டர். முத்துலட்சுமி ரெட்டி முயன்றபோது அவருக்குத் துணை நின்றார். ஆனால் அச்சமயம் அந்த முயற்சி வெற்றிபெறவில்லை. 1937 முதல் 1940 வரை நடந்த இந்தி எதிர்ப்புப் போராட்டங்களில் கலந்து கொண்டார். நவம்பர் 1938 இல் அதற்காக ஆறு வாரங்கள் சிறையிலடைக்கப்பட்டார். அவரது புதினம் மக்களிடையே ஏற்படுத்திய விழிப்புணர்வும் தேவதாசி முறையை ஒழிக்க அவர் மேற்கொண்ட தொடர் பிரச்சாரங்களும் சென்னை தேவதாசி முறை ஒழிப்புச் சட்டம் நிறைவேற வழிவகுத்தன. அச்சட்டம் 1947லிருந்து தேவதாசி முறையை ஒழித்தது. 1949 இல் பெரியார் மணியம்மை திருமணம் காரணமாக ஏற்பட்ட கருத்து வேறுபாடு காரணமாக அண்ணாத்துரை திராவிடர் கழகத்தை விட்டு விலகும் போது அவருடன் இராமாமிர்தம் அம்மையாரும் திராவிடர் கழகத்தை விட்டுவிலகினார். அதன்பிறகு சி. என். அண்ணாத்துரை ஆரம்பித்த திராவிட முன்னேற்றக் கழகத்தின் ஆதரவாளரானார். 27.06.1962 இல் அவர் காலமாகும்வரை தி.மு. க ஆதரவாளராகவே இருந்தார். 1989-ஆம் ஆண்டு கலைஞர் திரு.மு.கருணாநிதி தலைமையிலான தமிழக அரசு 8-ஆம் வகுப்பு வரை படித்த இளம் பெண்களின் திருமண நிதி தொகை ரூபாய் 5000-த்தை 15000 பெண்களுக்கு வழங்க முடிவு செய்தது அதற்கு அம்மையாரின் நினைவாக மூவலூர் இராமாமிர்தம் அம்மையார் நினைவு திருமண உதவித்திட்டம் என்று பெயரிடப்பட்டது.
வெளி இணைப்புகள்
பகுப்பு:1883 பிறப்புகள் பகுப்பு:1962 இறப்புகள் பகுப்பு:மயிலாடுதுறை மாவட்ட நபர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:தமிழ்ப் பெண் சமூகப் போராளிகள் பகுப்பு:திராவிட இயக்கம் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய சமுதாய மறுமலர்ச்சியாளர்கள் பகுப்பு:தமிழகப் பெண் எழுத்தாளர்கள் பகுப்பு:இந்தியாவில் பெண்ணியம்
சொகோட்டோ கலீபகம்
சொகோட்டோ கலீபகம் நைஜீரியாவிலுள்ள ஆன்மீக சமுதாயத்தின் அடையாளமாக, சொகோட்டோ சுல்தான் சஃது அபூபக்கரால் நிர்வகிக்கப்படுகிறது. 1809 ஆம் ஆண்டு ஃபுலானி ஜிஹாதின் போது இக்கலீபகம் உதுமான் டான் ஃபோடியோ என்பவரால் நிறுவப்பட்டது. ஐரோப்பிய வெற்றிகளுக்கும் கொலனிப்படுத்துதலுக்கும் முன்னர் ஆபிரிக்காவின் சகாரா பிராந்தியத்தில் விளங்கிய மிக வன்மையான போரரசுகளுள் ஒன்றாக அது திகழந்தது. ஐரோப்பிய கொலனிப்படுத்தலின் போதும் அதன் பின்னரும் சொகோட்டோ கலீபகம் தன் அதிகாரம் குறைக்கப்பட்ட நிலையிலும் நிலைத்திருக்கின்றது.
பின்னணி
மேற்காபிரிக்க நகரங்களுக்கிடையில் காணப்படும் புல்வெளிகளில் வாழும் ஃபுலானி இன மக்கள் வழிவழியாக ஆடு, மாடு, செம்மறி போன்றவற்றை மேய்த்து வாழும் ஒரு நாடோடி இனத்தினராவர். அவர்களின் வணிக முயற்சிகள் கூடியதன் பலனாக ஃபுலானி இனத்தவர் சிலர் நகரங்களிலும் குடியேறி அவற்றில் சிறுபான்மையினராக வாழ்கின்றனர்.
ஃபுலானி இன மக்கள் வாழ்ந்த பகுதிகளின் பெரும்பாலான ஆட்சியாளர்கள் முஸ்லிம்களாக இருந்தவாறே அவ்வினத்தவரும் பெரும்பான்மையாக முஸ்லிம்களாக மாறினர். மேற்படி அரசுகளின் ஆட்சியாளர்கள் இஸ்லாம் மதத்தைப் பின்பற்றிய முறையில் சில குழப்பங்கள் காணப்பட்டன. தங்களுடைய மூதாதையரின் மதத்தைப் பற்றிய குழப்பங்கள் தோன்றிய போது அவர்கள் அவற்றின் பக்கம் சாயத் தொடங்கியதுடன் அம்மூதாதை மதங்களுக்கு ஆதரவளித்தனர். பதினேழாம், பதினெட்டாம் நூற்றாண்டுகளில் தங்களை அடக்கத் தொடங்கிய ஆட்சியாளருக்கெதிராக ஃபுலானி இன மக்கள் ஆங்காங்கே கிளர்ந்தெழத் தொடங்கினர். அக்கிளர்ச்சிகளின் பின்னர் சாகில் பிராந்தியத்தில் சிறிது காலம் நிலைத்திருந்த சிற்சில சிறிய அமீரகங்கள் உருவாகின.
இப்பிராந்தியத்தின் மிக வன்மையான அரசுகளாக ஹவுசாலாந்து பகுதியின் நகர அரசுகள் விளங்கின. ஏராளமான ஃபுலானி இன மக்களைத் தம்மகத்தே கொண்ட மேற்படி நகர அரசுகள் அம்மக்களை இரண்டாம் தரக் குடிமக்களாகக் கருதின. எனினும், பல நூற்றாண்டு காலத் தொடர்புகளின் காரணமாக ஃபுலானி இன மக்களும் ஹவுசா இன மக்களும் ஓரளவு ஒருங்கிணைந்திருந்தனர். ஹவுசாலாந்தில் விளங்கிய நகர அரசுகளில் இனங்களிடையே மிகுந்த வேறுபாடு காட்டியவற்றுள் வலுவிழந்த கோபிர் நகர அரசும் ஒன்றாகும். ஹவுசாலாந்து எல்லையில் விளங்கிய அது முன்னைய சோங்காய் பேரரசின் எச்சமாக இருந்தது. கோபிர் அரசு ஃபுலானி மற்றும் ஹவுசா இன மக்களிடம் காட்டிய வேறுபாடு குறிப்பிடத் தக்கது.
ஃபுலானி ஜிஹாத்
இப்பிராந்தியத்தின் மிகப் பிரபலமான இஸ்லாமிய அறிஞர்களுள் ஒருவரும் நகர வாழ்க்கைக்குப் பழக்கப்பட்ட ஃபுலானி இனத்தவருமான உதுமான் டான் ஃபோடியோ கோபிர் நகரில் வாழ்ந்தார். கோபிர் நகரின் ஆட்சியாயளரான் பாவாவின் அனுமதியுடன் அவர் டெகெல் பகுதியில் முறையான இஸ்லாமிய சமூகமொன்றைத் தோற்றுவித்தார். அவ்வனுமதிக்கு வெகுமதியாக அவர் பாவாவின் அரசை ஆதரித்ததுடன், பாவாவின் மருமகனும் முடிக்குரிய இளவரசனுமான யுன்ஃபா என்பவனுக்குக் கல்வியறிவு புகட்டினார். எனினும், பிற்காலத்தில் யுன்ஃபா ஆட்சியிலமர்ந்த போது, உதுமான் டான் ஃபோடியோவின் சமுதாயத்தின் மீதான தன்னாட்சி அதிகாரத்தை இழக்கச் செய்து அவரைக் கொலை செய்துவிட நாடினான்.
கலீபகத்தின் வளர்ச்சி
அவர்கள் உருவாக்கிய பேரரசு பல் சிறிய அமீரகங்களாக ஆங்காங்கே பிரிக்கப்பட்டு நிருவகிக்கப்பட்டது. உதுமான் டான் ஃபோடியோவின் கீழ் அவரது ஆட்சி இரண்டு பிரிவுகளாகப் பிரிக்கப்பட்டு அவற்றிலொன்று அவரது சகோதரராலும் மற்றொன்று அவரது மகனாலும் நிருவகிக்கப்பட்டு வந்தது. 1815 ஆம் ஆண்டு உதுமான் டான் ஃபோடியோ ஆட்சியிலிருந்து ஒதுங்கிக் கொண்டதும் பேரரசின் அதிகாரம் அவரது மகன் முகம்மது பெல்லோவிடம் போய்ச் சேர்ந்தது. முகம்மது பெல்லோ சொகோட்டோ நகரத்தை உருவாக்கி அதைத் தன் தலைநகராக மாற்றினார். பத்தொன்பதாம் நூற்றாண்டில் அவர்களது பேரரசு பொதுவாக சொகோட்டோ கலீபகம் என்று அழைக்கப்பட்டது. உதுமான் டான் ஃபோடியோவின் சகோதரர் அப்துல்லாஹ் டான் ஃபோடியோவால் நிருவகிக்கப்பட்ட குவாண்டு அமீரகம் என அழைக்கப்பட்ட மேற்குப் பகுதி அவரது பரம்பரையினராலேயே தொடர்ந்தும் ஆளப்பட்டதெனினும் அது சொகோட்டோ கலீபகத்தின் இணைந்த பகுதியாகவே விளங்கியது.
தன் இராணுவ வெற்றிகளுக்கு மேலதிகமாக இப்பேரரசு கல்வி சார் பங்களிப்புகள் தொடர்பில் மிகப் பிரபலமடைந்தது. உதுமான், அப்துல்லாஹ், முகம்மது பெல்லோ போன்ற அனைவரும் சிறந்த அறிஞர்களாகக் கருதப்பட்டனர். அத்துடன் அவர்கள் மூவருமே பிரமாண்டமான பேரரசை நிருவகிப்போராயிருந்தும் இஸ்லாம், அரசியல், வரலாறு போன்ற விடயங்களில் ஏராளமான கவிதைகளையும் எழுத்துப் பணிகளையும் வெளியிட்டனர். முகம்மது பெல்லோவின் இறப்பின் பின்னரும் கல்வி சார் பங்களிப்புக் காணப்பட்ட போதும் இப்பேரரசு அரசியல் செல்வாக்கை இழக்கத் தொடங்கியது. ஹவுசா மக்களை உள்ளடக்கிய இப்பேரரசு காலஞ் செல்லச் செல்ல ஹவுசா இன அரசுகளின் அடையாளங்களைத் தன்னகத்தே பெற்றுக் கொண்டதுடன் அதன் அலுவல் மொழியாக ஹவுசா மொழியைக் கொண்டிருந்தது.
இப்பேரரசு தொடர்ச்சியாக பொருளாதாரத் துறையில் வெற்றி கண்டது. சொகோட்டோ கலீபகத்தினால் ஒன்றுபடுத்தப்பட்ட ஹவுசாலாந்து பிராந்தியம் எதிர்பாராத அளவு வளம் பெறத் தொடங்கியது. அத்துடன் அப்பகுதி சகாரா பகுதி நாடோடிக் குழுக்களினால் கொள்ளையிடப்படுவதிலிருந்தும் பாதுகாப்பாக விளங்கியது.
சொகோட்டோ சுல்தான் அதிகாரம் மிக்கவராகக் காணப்பட்ட போதும், பத்தொன்பதாம் நூற்றாண்டில் கானோ போன்ற பகுதிகளை ஆண்ட அமீர்கள் தங்களது அதிகாரத்தைப் படிப்படியாக நிலை நிறுத்திக்கொண்டனர். 1893 ஆம் ஆண்டு கானோ அரச பொறுப்பைப் பெறுவது தொடர்பில் ஏற்பட்ட குழப்பம் அவர்களது முக்கியத்துவத்தைத் தெளிவாகக் காட்டுகிறது.
வீழ்ச்சி
மரபு வழி வணிக முயற்சிகளை அழித்து அருகாமையிலிருந்த அரசுகளுக்கு ஆயுதங்களை வழங்கிய ஐரோப்பிய கொலனிய ஆதிக்கம் காரணமாக இப்பேரரசு சிதைவடையத் தொடங்கியது. பிரெஞ்சு நாடுகாண் பயணி பார்பைத் லூயி மொண்டைல் என்பவர் 1891 ஆம் ஆண்டு சொகோட்டோவுக்கு வருகை தந்த போது, அதன் கலீபா அர்குங்கு அமீருடன் போர் புரிந்த வண்ணமிருந்தார். எனினும், அடுத்த ஆண்டே கலீபா அதில் வெற்றி பெற்றார். அப்போது ஃபுலானி அதிகாரம் குறைவடையத் தொடங்கியதாகக் கூறும் அவர் கலீபகத்தில் அண்மையில் பதவியேற்றிருந்த கலீபா அப்துல் ரஹ்மான் என்பவர் மீது வெறுப்புற்ற மக்கள் எழுச்சியையும் குறிப்பிடுகிறார். எனினும், சொகோட்டோ மற்றும் கானோ அரச பீடங்கள் வெற்றி கொள்ளப்பட்டமையால், இப்பேரரசு சிதைவுற்று பிரெஞ்சு மற்றும் பிரித்தானியரிடம் பகிர்ந்து கொள்ளப்பட்டது.
கொலனிப்படுத்தலும் நவீன கலீபகமும்
பிரித்தானியரால் உள்நாட்டு ஆட்சியாளர்கள் குறிப்பிடத்தக்க அளவு தன்னாட்சி அதிகாரம் வழங்கப்பட்டவாறே ஃபுலானி அமீரக முறைமையை அவர்கள் பாதுகாத்தனர். சொகோட்டோ சுல்தான் இக்காலத்தில் நைஜீரிய முஸ்லிம்கள் அனைவரினதும் ஆன்மீகத் தலைவராக விளங்குகிறார். அவ்வாறே சுல்தான் பதவி உதுமான் டான் ஃபோடியோவின் வழிவந்தோரால் வகிக்கப்படுகிறது.
வெளித் தொடுப்புகள்
பகுப்பு:சொகோட்டோ கலீபகம் பகுப்பு:இசுலாமியப் பேரரசுகள் பகுப்பு:நைஜீரிய மரபுவழி அரசுகள் பகுப்பு:ஆபிரிக்காவின் முன்னாள் நாடுகள்
யாத்கிர் தொடருந்து நிலையம்
யாத்கிர் தொடருந்து நிலையம், கர்நாடகத்தின் யாத்கிர் மாவட்டத்தில் உள்ள யாத்கிரில் உள்ளது. . இதை யாதகிரி (ಯಾದಗಿರಿ) என்று கன்னடத்தில் அழைப்பர். இதன் நிலையக் குறியீடு YG ஆகும்.
சான்றுகள்
பகுப்பு:யாத்கிர் மாவட்டம் பகுப்பு:கர்நாடகத் தொடருந்து நிலையங்கள்
வீர கர்ஜனை
வீர கர்ஜனை 1939 ஆம் ஆண்டு வெளிவந்த தமிழ்த் திரைப்படமாகும். விஜயா பானு சலி இயக்கத்தில் வெளிவந்த இத்திரைப்படத்தில் பாஷா, நடராஜன் மற்றும் பலரும் நடித்துள்ளனர்.
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஸ்டார் பிளஸ் தொலைக்காட்சியில் ஒளிபரப்பாகும் நிகழ்ச்சிகள்
ஸ்டார் பிளஸ் தொலைக்காட்சியில் ஒளிபரப்பாகும் நிகழ்ச்சிகள் (இது முழுமையாக இல்லை)
எரோசா
எரோசா (Erosa) என்பது கல்மீன் பேரினம் ஆகும். இவை இந்தியப் பெருங்கடல் மற்றும் மேற்கு அமைதிப் பெருங்கடல் பகுதிகளில் காணப்படுகின்றன.
பேரினங்கள்
இந்த இனத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன.
மேற்கோள்கள்
பகுப்பு:மீன் பேரினங்கள்
அகாடியா
thumbnail|1754இல் அகாடியா அகாடியா (Acadia,Acadie) வட அமெரிக்காவின் வடமேற்குப்பகுதியிலிருந்த புதிய பிரான்சின் குடியேற்றப் பகுதியாகும். இதில் கியூபெக்கின் கிழக்குப் பகுதி, கடல்சார் மாநிலங்கள், தற்கால மேய்ன் முதல் கென்னபெக் ஆறு வரையான பகுதிகள் அடங்கியிருந்தன. 17வது, 18வது நூற்றாண்டுகளில் அகாடியாவின் தென்கோடி குடியேற்றங்களாக கென்னபெக் ஆற்றங்கரையிலிருந்த நோர்ரிட்சுவொக்கும் பெனோப்சுகாட் ஆற்றின் இறுதியிலிருந்த காஸ்டீனும் இருந்தன. பிரான்சிய அரசின் வரையறுப்பின்படி இதன் எல்லைகள் அத்திலாந்திக்கு கடற்கரையில் 40வது வடக்கு நிலநேர்க்கோட்டு வளையத்திலிருந்து 46வது நிலநேர்கோட்டு வளையம் வரையானது. பின்னர் இப்பகுதி பிரித்தானிய குடியேற்றங்களாக ஆனது; பின்னர் கனடிய மாகாணங்களாகவும் அமெரிக்க மாநிலங்களாகவும் பிரிக்கப்பட்டது. அகாடியாவில் வாபானக்கி கூட்டமைப்பு மக்களும் பிரான்சிலிருந்து வந்த குடியேறிகளும் வாழ்ந்தனர். இவ்விரு இனத்தவர்களும் ஒருவருக்குள் திருமணம் புரிந்து கொண்டனர். இவர்கள் மெதீசு  எனப்பட்டனர்.
மேற்சான்றுகள்
பகுப்பு:கனடா தொடர்பான குறுங்கட்டுரைகள்
இவாங்கா டிரம்ப்
இவாங்கா டிரம்ப் (Ivanka Marie Trump, 30 அக்டோபர் 1981) என்பவர் அமெரிக்கக் குடியரசுத் தலைவர் டோனல்ட் டிரம்ப்பின் மகள் ஆவார். இவருடைய தாயார் டோனல்ட் டிரம்ப்பின் முதல் மனைவி இவானா டிரம்ப் ஆவார்.
மாதிரி அழகியாகவும் வணிகம் புரிபவராகவும் இவாங்கா டிரம்ப் இருந்தார். தற்சமயம் தம் தந்தையான டோனல்ட் டிரம்புக்கு அரசு அலுவல்களில் ஆலோசகராக இருந்து வருகிறார்.
அமெரிக்கத் தலைமையகமான வெள்ளை மாளிகையில் சம்பளம் பெறாத அலுவலர் எனக் கருதும் வகையில் அலுவலக நடவடிக்கைகளில் ஈடுபட்டு வருகிறார். இது அமெரிக்க அரசியலில் பெரும் விவாதத்தை எழுப்பியுள்ளது.
ஆரம்பகால வாழ்க்கை
இவானா மேரி டிரம்ப் மன்ஹாட்டன், நியூயார்க் நகரத்தில் இவானா மேரி மற்றும் டோனால்ட் டிரம்ப் (அமெரிக்காவின் 45 ஆவது ஐக்கிய அமெரிக்காவின் குடியரசுத் தலைவர் ஆவார்) தம்பதியின் மகளாகப் பிறந்தார்.
இவர் தன்னுடைய தாயின் சுருக்கப்பெயரான இவானா என்றே அழைக்கப்பட்டார். டிரம்பினுடைய பெற்றோர் 1992 ஆம் ஆண்டு திருமண முறிவு பெற்றனர், அப்போது இவானாவிற்கு பத்து வயது இருந்தது.
டிரம்ப் தன்னுடைய 15 ஆவது வயது வரை மன்ஹாட்டன் நகரில் உள்ள சாபின் பள்ளியில் பயின்றார். பின்பு அவர், வாலிங்ஃபோர்ட், கன்னெக்டிகட்டிலுள்ள சோயட் ஹாலில் பயின்றார். அங்கு பயின்ற பள்ளி வாழ்க்கையானது சிறைச்சாலை போன்று இருந்ததாககவும் அப்போது அவருடைய நண்பர்கள் நியூயார்க்கில் மகிழ்ச்சியாக இருந்ததாகவும் கூறியுள்ளார். சோயாட்டில் பள்ளிப்படிப்பை முடித்தபிறகு ஜார்ஜ்டவுன் பல்கலைக்கழகத்தில் இரண்டு ஆண்டுகள் பயின்றார். பின்பு பென்சில்வேனியா பல்கலைக்கழகத்தில் 2004 ஆம் ஆண்டில் பொருளாதாரத்தில் இளங்கலைப் பட்டம் பெற்றார்.
வணிகம்
தன்னுடைய குடும்ப வணிக நிறுவனமான தெ டிரம்ப் நிறுவனங்களில் உதவி தலைமை அதிகாரியாக சேர்வதற்கு முன்பாக ஃபாரஸ்ட் சிட்டி என்டெர்பிரைசஸ் எனும் நிறுவனத்தில் சிறிதுகாலம் பணிபுரிந்தார். பின்பு 2007 ஆம் ஆண்டில் வைர நிறுவனம் ( டைமண்ட் கார்ப்) ஒன்றில் பங்குதாரராக இருந்தார், பின்பு மன்ஹாட்டன் நகரில் இவாங்கா ஃபைன் நகைக்கடை ஒன்றினை தொடங்கினார். நவம்பர் 2011 அன்று தன்னுடைய விற்பனை நிலையத்தை மடிசன் அவென்யூவிலிருந்து அதிக இட வசதி கொண்ட சோஹோ மாவட்டத்தில் 109 மெர்சர் தெருவிற்கு மாற்றினார்.
விளம்பரத் தோற்றம் காட்டல்
இவாங்கா தன்னுடைய பருவ வயதில் வார இறுதியிலும், விடுமுறையிலும் மாதிரி அழகியாக இருந்தார் , ஆனால் பள்ளி நாட்களில் அவர் இதுபோன்ற செயல்களில் அவர் ஈடுபட்டதில்லை என் அவரின் தாயார் இவானா டிரம்ப் கூறியுள்ளார். பின்னாளில் அவர் டிரம்ப் நிறுவனத்தின் அதிகாரியாக ஆனார், மேலும் தான் தொடங்கிய நகைக் கடை, ஆடைகள், காலணிகள் நிறுவனம் போன்ற பல நிறுவனங்களுக்கு தானே மாதிரி அழகியாகவும் தோன்றினார். மேக்சிம் ஹாட் 100 (2007) என்பதின் கருத்துக்கணிப்பில் 83 ஆவது இடம் பிடித்தார். 2007 ஆம் ஆண்டின் சிறந்த 99 பெண்களில் இவருக்கு 99 ஆவது இடம் கிடைத்தது. ஆஸ்க் மென்.காம் 2008 கருத்துக்கணிப்பில் இவருக்கு 84 ஆவது இடம் கிடைத்தது.
பயிற்சி பெறுபவர்( தி அப்பிரன்டீஸ்) ( The apprentice)
2006 ஆம் ஆண்டு தன்னுடைய தந்தையின் தொலைக்காட்சி நிறுவனம் நடத்திய தி அப்பிரன்டீஸ் ( The apprentice) எனும் நிகழ்ச்சியில் கரோலின் கெப்செர் என்பவருக்கு ஜில்லெட் டாஸ்க் எனும் பகுதியில் தீர்ப்பளிப்பதற்கு உதவிபுரிந்தார். இதுதான் தொலைக்காட்சியில் அவரின் முதல் நிகழ்ச்சி. நிகழ்ச்சிகளின் போது அந்த அணி வீரர்களிடம் அவ்வப்போது டிரம்ப் கலந்துரையாடல்களிலும் ஈடுபடுவார்.
பிற தொலைக்காட்சிப் பங்களிப்புகள்
1997 ஆம் ஆண்டில் மிஸ் டீன் அமெரிக்கா என்ற அழகுப் போட்டியினை தொகுத்து வழங்கினார். இதில் அவருடைய தந்தையும் நிறுவனத்தின் உரிமையாளர்களில் ஒருவர் என்பது குறிப்பிடத்தகுந்தது.
2003 ஆம் ஆண்டில் செல்வந்தர்களின் குடும்பத்தில் பிறந்தவர்களின் அனுபவத்தினை வைத்து எடுத்த ஒரு குறும்படத்தில் (பார்ன் ரிச்) சிறப்பு தோற்றத்தில் நடித்தார்.
2006 ஆம் ஆண்டில் புராஜக்ட் ரன்வே எனும் நிகழ்ச்சியில் சிறப்பு நடுவராக பங்காற்றினார்.
2010 ஆம் ஆண்டில் டிரம்பும் தனது கணவரும் புரளி பேசும் பெண் (காசிப் கேர்ள் ) எனும் தொடரின் 6 ஆவது பகுதியில் தங்களையே சித்தரித்துக் கொண்டனர்.
2015 ஆம் ஆண்டு சனிக்கிழமை இரவு நேரலை(saturday night live) எனும் நிகழ்ச்சியில் இவான்காவாகவே தோன்றினார்.
சமூக செயல்பாடுகள்
2007 ஆம் ஆண்டில், இலரி கிளின்டனின் ஐக்கிய அமெரிக்காவின் குடியரசுத் தலைவர் பரப்புரைக்கு டிரம்ப் $ 1,000 நன்கொடை அளித்தார். டிரம்ப் தான் பெண்களுக்கான வழக்கறிஞர் என்று கூறினார். தெலுங்­கானா மாநி­லம், ஐத­ரா­பா­த்தில், சர்­வ­தேச தொழில் முனை­வோர் மாநாட்­டில் கலந்து கொண்டார். அதில் ‘பணி­யா­ளர் மேம்­பாடு மற்­றும் திறன் பயிற்­சி­களில், புதிய கண்­டு­பி­டிப்­பு­களை உரு­வாக்க நம்­மால் முடி­யும்’ என்ற தலைப்­பில், கருத்­த­ரங்­கம் நடை­பெற்­றது. ‘ஸ்டெம்’ கல்­வித் திட்­டத்­தில், அறி­வி­யல், தொழில்­நுட்­பம், பொறி­யி­யல் மற்­றும் கணித துறை­களில், பெண்­களின் பங்­க­ளிப்பை அதி­க­ரிக்­கும் முயற்­சி­யில் ஈடு­பட்­டுள்­ளது. இதன் மூலம், இத்­து­றை­களில், ஆண்­க­ளுக்கு நிக­ரான பெண்­களின் பங்கு உய­ரும் என்றார்.
மேற்கோள்
பகுப்பு:வாழும் நபர்கள் பகுப்பு:அமெரிக்கப் பெண்கள் பகுப்பு:1981 பிறப்புகள் பகுப்பு:வேங்கைத் திட்டம் கட்டுரைப் போட்டிகள் 2018
வீணை தனம்மாள்
வீணை தனம்மாள் என அறியப்பட்ட தனம்மாள் (1868- 15 அக்டோபர் 1938) ; ; சென்னை, தமிழ்நாடு) ஒரு சிறந்த வீணைக் கலைஞராவார். இவர் பாட்டிலும் நடனத்திலும் சிறந்து விளங்கியவர்.
இசைப் பயிற்சி
முதலில் அம்மாவிடமும், அம்மம்மாவிடம் வீணை கற்ற இவர், பின்னர் அழகச்சிங்கரையாதன், தம்பியப்ப பிள்ளை தீட்சிதர், முத்தையால்பேட்டை தியாகய்யர் ஆகியோரிடமும் இசை கற்றார்.
மேற்கோள்கள்
பகுப்பு:தமிழ்ப் பெண் இசைக் கலைஞர்கள் பகுப்பு:வீணை இசைக் கலைஞர்கள் பகுப்பு:1868 பிறப்புகள் பகுப்பு:1938 இறப்புகள் பகுப்பு:1867 பிறப்புகள் பகுப்பு:தமிழ்நாட்டுப் பெண் இசைக்கலைஞர்கள்
சந்தியா
சந்தியா (Sandhya) என்ற தலைப்பில் உள்ள கட்டுரைகள்:
வடசேரி மாரியம்மன் கோயில்
வடசேரி மாரியம்மன் கோயில் தமிழ்நாட்டில் கரூர் மாவட்டம், வடசேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாமசு பறோ
தாமசு பரோ (Thomas Burrow) (யூன் 29, 1909 - யூன் 8 1986), ஓர் இந்தியவியலாளரும் சமற்கிருதப் பேராசிரியரும் ஆவார். இவரது குறிப்பிடத்தக்க ஆக்கங்களுள் சில: திராவிட வேர்ச்சொல்லிலக்கண அகராதி, சமற்கிருதத்தில் சுவாவினால் ஏற்படும் கோளாறு, சமற்கிருத மொழி ஆகியன.
இளம்பருவம்
பரோ வடக்கு லங்காசையரின் லெக் என்னும் ஊரில் பிறந்தார். இவரது பெற்றோரான பிரான்சிசு இலியனோர் பரோ, யோசுவா இணையருக்கு ஆறாவது மகவாகப் பிறந்தார். குயின் எலிசபெத் கிராமர் பள்ளியில் படித்து கேம்பிரிட்சுப் பல்கலைக்கழகத்தின் கிறிஸ்து கல்லூரியில் சேர்ந்தார். அங்கே மொழி ஒப்பாய்வியலில் ஈடுபாடு கொண்டு சமற்கிருதம் படித்தார்..
அடிக்குறிப்புகள்
பகுப்பு:1909 பிறப்புகள் பகுப்பு:1986 இறப்புகள் பகுப்பு:ஆங்கிலேய இந்தியவியலாளர்கள் பகுப்பு:மொழியியலாளர்கள் பகுப்பு:திராவிடவியலாளர்கள்
விடுதலை (பக்கவழி நெறிப்படுத்தல்)
பொதுவாக விடுதலை (political freedom) என்பது ஒரு நாடு அல்லது இனம் பிறரின் கட்டுப்பாட்டிலிருந்து தன்னாட்சி அடைவதைக் குறிக்கும்.
விக்கிப்பீடியா கட்டுரைகளில் விடுதலை (freedom) என்பது பின்வருவனவற்றுள் ஒன்றாக இருக்கலாம்:
தாரா ராணி சிறீவசுதவா
தாரா ராணி சிறீவசுதவா (Tara Rani Srivastava)  என்பவர் இந்திய விடுதலைப் பெண் போராளி ஆவார். மகாத்மா காந்தியின் வெள்ளையனே வெளியேறு இயக்கத்தில் பங்கு கொண்டவர்.
பிகார் மாநிலத்தில் சரன் மாவட்டத்தில் தம் கணவர் புலந்து பாபு என்பவருடன் வாழ்ந்து வந்தார். விடுதலை போராட்ட வேட்கையினால் உந்தப்பட்டு  தம் கணவருடன் காவல் நிலையம் நோக்கிக் கொடி ஏற்றுவதற்கு  ஊர்வலமாகச்  சென்றபோது, காவலரால் இவருடைய கணவர் சுடப்பட்டார். தமது சேலைத் துணியால் கணவரின் காயத்தில் கட்டுப் போட்டார். அப்படி கணவர் சுடப்பட்டநிலையிலும் தம்முடை ய  நடையை நிறுத்தாமல் தொடர்ந்தார். இவருடைய கணவர் இறந்துவிட்டார் என்ற செய்தியைப் பின்னரே அறிந்தார். இந்தியா 1947 ஆகத்து 15 இல் விடுதலை பெறும் வரை போராட்டங்களில் கலந்து கொண்டார்.
மேற்கோள்
பகுப்பு:இந்திய விடுதலைப் போராட்ட வீரர்கள்
ஆல்பர்ட் மண்டப அருங்காட்சியகம்
ஆல்பர்ட் மண்டப அருங்காட்சியகம் ( Albert Hall Museum) இந்தியாவின் இராசத்தான் மாநிலத்தில் இருக்கும் செய்ப்பூரில் அமைந்துள்ளது. மாநிலத்தின் மிகப்பழமையான அருங்காட்சியகமான இது மாநிலத்தின் சார்பாக இயங்கி வருகிறது. இந்தோ- இசுலாமிய கட்டிடக்கலைக்கு சிறப்பு சேர்க்கின்ற கட்டிடமாக, நகருக்கு வெளியே அமைந்துள்ள புதிய நுழைவாயில் எதிரில் கட்டப்பட்டுள்ள இராம் நிவாசு தோட்டத்தில் ஆல்பர்ட் மண்டப அருங்காட்சியகம் அமைந்துள்ளது. மிர் துச்மூல் உசெயின் வழிகாட்டுதலில் சர் சாமுவேல் சுவிண்டன் யாகோப் இவ்வருங்காட்சியகத்தை வடிவமைத்தார். 1887 ஆம் ஆண்டு பொது மக்களின் பார்வைக்காக இந்த அருங்காட்சியகம் திறந்து வைக்கப்பட்டது. தொடக்கத்தில் மகாராசா இராம் சிங் இவ்விடத்தை ஒரு நகர அரங்கமாக நிலைநாட்டவே விரும்பினார். ஆனால், அரசு மைய அருங்காட்சியகம் எனக் கருதப்படும் இதை மகாராசாவை அடுத்து வந்த இரண்டாம் மாதோ சிங் இக்கட்டிடத்தை அருங்காட்சியகமாகவே இருக்க முடிவு செய்தார். இராம் நிவாசு தோட்டத்தின் ஒரு பகுதியாகவும், செய்ப்பூரின் கலை நயங்களை வெளிப்படுத்தும் ஓரிடமாகவும் இருக்கும் என இவர் நினைத்தார். கலைநயமிக்க பொருள்கள், ஓவியங்கள், கம்பளங்கள், தந்தங்கள், உலோகச் சிற்பங்கள் படிக வேலைப்பாடுகள் என பல்வேறு வகையான அரிய பொருட்கள் இங்கு சேகரித்து வைக்கப்பட்டுள்ளன. நகரத்தைப் பார்வையிட வருகை தந்த வேல்சு இளவரசர் ஏழாம் எட்வர்டு (ஆல்பர்ட் எட்வர்டு) நினைவாக அருங்காட்சியகத்திற்கு இப்பெயர் வைக்கப்பட்டது. 1876 ஆம் ஆண்டு பிப்ரவரி 6 ஆம் நாள் இதற்கான அடிகல் நாட்டப்பட்டது.
புற இணைப்புகள்
பகுப்பு:இராசசுத்தானிலுள்ள அருங்காட்சியகங்கள்
ஏ. ஆர். கிட்வாய்
'''ஏ. ஆர். கிட்வாய்''' (Akhlaq Ur Rehman Kidwai 1 சூலை 1920 – 24 ஆகத்து  2016) என்பவர் இந்திய அறிவியலாளர், கல்வியாளர், மற்றும் அரசியலாளர். பிகார், மேற்கு வங்கம், அரியானா போன்ற மாநிலங்களில் ஆளுநராகப் பதவி வகித்தவர். பத்ம விபூசண் விருது பெற்றவர்.
பிறப்பும் படிப்பும்
உத்தரப் பிரதேசத்தில் பரபங்கி மாவட்டம், பரகான் என்ற சிற்றுரில் பிறந்தார். ஜாமியா இசுலாமியப் பல்கலைக் கழகத்தில் கல்வி பயின்று இளங்கலைப் பட்டம் பெற்றார். பின்னர் இல்லினாய்சு பல்கலைக்கழகத்தில் முதுஅறிவியல் பட்டமும், கார்னெல் பல்கலைக் கழகத்தில் ஆய்வுப்பட்டமும் பெற்றார்.
கல்விப் பணிகள்
கிட்வாய் பேராசிரியராக அலிகர் முசுலீம் பல்கலைக் கழகத்தில் பணியாற்றினார். அங்கேயே வேதியல் துறைத் தலைவரா கவும், அறிவியல் துறை டீன் என்ற பொறுப்பிலும் இருந்தார். 1974 முதல் 1977 வரை யூனியன் பப்ளிக் சர்வீசு கமிசனின் தலைவராகவும் இருந்தார். 1983 முதல் 1992 வரை அலிகர் முசுலீம் பல்கலைக்கழக வேந்தராகவும் இருந்தார். சம்மு காசுமீர் வங்கியின் இயக்குநர் பதவியையும் பொறுப்பேற்றார்.
ஆளுநர் பதவிகளில்
பிகார் மாநில ஆளுநராக 1979 முதல் 1985 வரையும் பதவி வகித்தார். இரண்டாம் முறையாக 1993 முதல் 1998 வரை பிகார் மாநில ஆளுநராக இருந்தார். 1998 முத்த 1999 வரை மேற்கு வங்கத்திலும் 2004 முதல் 2009 வரை அரியானாவிலும் ஆளுநர் பதவியில் பணியாற்றினார். இராசஸ்தான் மாநிலத்தில் சில மாதங்கள் 2007 சூன் முதல் செப்டம்பர் வரை ஆளுநராக இருந்தார்.
பிற பதவிகளும் விருதும்
நாடாளுமன்ற மாநிலங்களவை உறுப்பினராக 2000 ஆம் ஆண்டு சனவரி முதல் 2004 சூலை வரை பதவி வகித்தார். கித்வாய் தேசிய மட்ட அளவில் பல்வேறு அமைப்புகளிலும் ஆணையங்களிலும் உறுப்பினராக இருந்தார். இவரது பொது வாழ்க்கை சேவையைக் கருதி பத்ம விபூசண் விருது 2011 ஆம் ஆண்டில் இந்திய நடுவணரசால் வழங்கப்பட்டது.
மேற்கோள்
பகுப்பு:மேற்கு வங்காளம் மாநில ஆளுநர்கள் பகுப்பு:பத்ம விபூசண் விருது பெற்றவர்கள் பகுப்பு:1920 பிறப்புகள் பகுப்பு:2016 இறப்புகள்
மேற்கு வங்காள அரசு
மேற்கு வங்காள அரசு, மேற்கு வங்காள மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் கொல்கத்தாவில் உள்ளது.
சட்டமியற்றும் அவை
மேற்கு வங்காளத்தில் சட்டமியற்றும் பொறுப்பை சட்டமன்றம் கொண்டுள்ளது. இது 295 சட்டப் பேரவை உறுப்பினர்களைக் கொண்டிருக்கும். இவர்கள் மக்களால் தேர்ந்தெடுக்கப்படுவர். ஒருவர் மட்டும் ஆங்கிலோ-இந்திய சமூகத்தைச் சேர்ந்தவராக இருப்பார். இவர்கள் அனைவரும் ஐந்தாண்டு காலம் பதவியில் நீடிப்பர்.
இணைப்புகள்
பகுப்பு:மேற்கு வங்காள அரசு
பணிமுன் பயிற்சி
பணிமுன் பயிற்சி என்பது மாணவர்களுக்கு கற்பிப்பதற்காக ஆசிரியர்களை உருவாக்கும் கல்வி நிகழ்ச்சி ஆகும். ஆசிரியர் பயிற்சி மாணவர்கள் பயிலும் துறை ஆகும்.ஆசிரியர் பயிற்சி பயில்வதற்கு முன் ஏதாவது ஒரு பட்டம் பெற்றிருத்தல் (தமிழ்,ஆங்கிலம்,கணிதம்,அறிவியல்,வரலாறு,புவியியல்) அவசியம்.
பள்ளிக்கல்வி அமைப்பு
நமது பள்ளிக்கல்வி முறையில் பலநிலைகள் உள்ளன.ஆசிரியரின் கற்பிக்கும் முறையும் திறனும் ஒவ்வொரு நிலைக்கும் வேறுபடுகின்றன.அந்நிலைக்கு எற்றவாறு ஆசிரியர்கள் உருவாக்கப்படவேண்டும்.இதனை கருத்தில் கொண்டு இந்திய கல்விக் குழு 1882 தொடக்க மற்றும் உயர்நிலை ஆசிரியர்களுக்கென தனித்தனி. ஆசிரியர் கல்வி  பயிற்சிகள் வழங்க திட்டமிட்டது.இதனால் பின்வரும் ஆசிரியர் கல்வி படிப்புகள் வழங்கபட்டு வருகின்றன.
மழலையர் கல்விச் சான்றிதழ்
அரசு அங்கிகாரம் பெற்ற நிறுவனங்கள் மேல்நிலை கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது. இவர்கள் கிண்டர்கார்டன் பள்ளிகள்,மாண்டிசோரி முறை பள்ளிகள்,நர்சரி பள்ளிகள், அங்கன்வாடி  பள்ளிகள்,  மழலையர் கல்வி மையங்களில் பணிப்புரிய தகுதி வாய்ந்தவர்கள்,
முதுகலைக் கல்வியியல்
இளநிலைக் கல்வியியல் பட்டம் பெற்றவர்கள் மட்டுமே இக்கல்வி பெற முடியும்.இவர்கள் ஆசிரியர் பயிற்றுநர்களாக பணிப்புரிய தகுதி வாய்ந்தவர்கள்,
ஆய்வியல் நிறைஞர் பட்டம்
முதுநிலைக் கல்வியியலில் 55% மதிப்பெண் பெற்றவர்கள் மட்டுமே இக்கல்வி பெற முடியும்.ஆசிரியர் பயிற்றுநர்கள் குறைந்த பட்சம் 2 ஆண்டுகள் தங்கள் ஆராய்ச்சி திறனை மேம்படுத்திக்கொள்ள இக்கல்வி பயன்படுகிறது.இக்கல்வி பயின்றவர்கள் கல்வியியல் கல்லூரிகளில் பணிப்புரிய தகுதி வாய்ந்தவர்கள்,
ஆய்வியல் முனைவர் பட்டம்
ஆய்வியல் நிறைஞர் பட்டத்தில் 55% மதிப்பெண் பெற்றவர்கள் மட்டுமே இக்கல்வி பெற முடியும்.முழு நேரமாகவோ, பகுதி நேரமாகவோ 3 ஆண்டுகள் பயில வேண்டும்.
மேற்கோள்கள்
.
பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆசிரியர் பயிற்சி
சென்நாயன்பாளையம் கிராமம் கிராமதேவி மாத்தம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் சிறப்பு பூஜை முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாந்தாணி ஊராட்சி
தாந்தாணி ஊராட்சி (Thanthani Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5509 ஆகும். இவர்களில் பெண்கள் 2803 பேரும் ஆண்கள் 2706 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
(வளையபெண்டாடையீனைல்)தைட்டானியம் முக்குளோரைடு
(வளையபெண்டாடையீனைல்)தைட்டானியம் முக்குளோரைடு (Cyclopentadienyl)titanium trichloride) என்பது (C5H5)TiCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமதைட்டானியம் சேர்மமாகும். ஆரஞ்சு நிறத்தில் திண்மமாகக் காணப்படும் இச்சேர்மம் ஓர் ஈரம் உணரியாகும். பியானோ இருக்கை வடிவியல் கட்டமைப்பை இச்சேர்மம் ஏற்கிறது. (சைக்ளோபெண்டாட்டையீனைல்) தைட்டானியம் டிரைகுளோரைடு என்ற பெயராலும் அழைக்கப்படுகிறது.
தயாரிப்பும் வினைகளும்
தைட்டனோசின் டைகுளோரைடையும் தைட்டானியம் டெட்ராகுளோரைடையும் சேர்த்து வினைபுரியச் செய்வதன் மூலம் (வளையபெண்டாடையீனைல்)தைட்டானியம் முக்குளோரைடு தயாரிக்கப்படுகிறது. மின்னணுகவரியான இந்த ஒருங்கிணைவுச் சேர்மம் ஆல்ககால்களுடன் சேர்த்து சூடுபடுத்தும்போது விரைவாக ஆல்காக்சைடுகளைக் கொடுக்கிறது.
மேற்கோள்கள்
பகுப்பு:குளோரைடுகள் பகுப்பு:உலோக ஆலைடுகள் பகுப்பு:தைட்டனோசென்கள் பகுப்பு:குளோரோ ஒருங்கிணைவுச் சேர்மங்கள்
நைட்ரைல்
நைட்ரசன் டை ஆக்சைடு போலவே நைட்ரைல் பகுதிக்கூறிலும் நைட்ரசன் அணு இரண்டு ஆக்சிசன் அணுக்களுடன் இரண்டு பிணைப்புகளால் பிணைந்துள்ளது. மூன்றாவது பிணைப்பு நைட்ரசன் மற்றும் இரண்டு ஆக்சிசன் அணுக்களுடன் சமமாகப் பகிர்ந்து கொள்கிறது. நைட்ரசனை மையமாகக் கொண்ட அடிப்படைக்கூறு பின்னர் மற்றொரு ஒற்றை இணைதிற துண்டுடன் ஒரு N−X பிணைப்பை உருவாக்க ஏதுவாக தனித்துள்ளது. இங்குள்ள X குறியீடானது புளோரைடு, குளோரைடு, ஐதராக்சைடு என எதுவேண்டுமானாலும் இருக்கலாம்.
கரிமச் சேர்மங்களுக்கான பெயரிடலில் நைட்ரைல் பகுதிக்கூறு நைட்ரோ தொகுதி என அழைக்கப்படுகிறது. உதாரணமாக நைட்ரைல் பென்சீன் என்பது பொதுவாக நைட்ரோபென்சீன் என்று அழைக்கப்படுகிறது.
மேற்கோள்கள்
பகுப்பு:கனிம நைதரசன் சேர்மங்கள் பகுப்பு:ஆக்சைடுகள் பகுப்பு:தனி உறுப்புகள்
விமலா வர்மா
விமலா வர்மா (Vimla Verma)(பிறப்பு 1 சூலை 1929) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியத் தேசிய காங்கிரசு வேட்பாளராக மத்தியப் பிரதேசத்தில் உள்ள சியோனி தொகுதியிலிருந்து தேர்ந்தெடுக்கப்பட்ட பாராளுமன்ற உறுப்பினர் ஆவார்.
இளமை
விமலா மகாராட்டிரா மாநிலம் நாக்பூரில் 1929ஆம் ஆண்டு சூலை 1 ஆம் தேதி பிறந்தார். விமலா அலகாபாத் பல்கலைக்கழகத்தில் முதுகலைப் பட்டம் பெற்றவர்.
பணி
1963 முதல், விமலா அகில இந்தியத் தேசிய காங்கிரசு குழுவின் உறுப்பினராகப் பணியாற்றி வருகிறார். இவர் 1991ல் 10வது மக்களவைக்குத் தேர்ந்தெடுக்கப்பட்டார். 1998-ல், இவர் 12வது மக்களவைக்கு மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1929 பிறப்புகள் பகுப்பு:10வது மக்களவை உறுப்பினர்கள் பகுப்பு:12வது மக்களவை உறுப்பினர்கள்
ஆகிப் ஜாவித்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
லாவோ எழுத்துமுறை
லாவோ எழுத்துமுறை என்பது லாவோ மொழியை எழுதப் பயன்படும் எழுத்துமுறை. இதைக் கொண்டு லாவோஸ் நாட்டு சிறுபான்மையினர் மொழிகளையும் எழுதுகின்றனர். இது 27 மெய்யெழுத்துகளையும் 33 உயிரெழுத்துகளையும் கொண்டுள்ளது. கூடுதலாக, 7 மெய் குறிகளும், 4 ஒலி அழுத்தக் குறிகளும் உண்டு. லாவோ எழுத்துமுறை, தாய் எழுத்துமுறையை ஒத்திருக்கும். மற்ற இந்திய மொழிகளைப் போலவே இதுவும் இடது பக்கத்தில் தொடங்கி வலது பக்கம் முடிக்கப்படும். உயிர் எழுத்துகள் மெய்யெழுத்துகளுடன் இணையும் போது, மெய் எழுத்தின் மேல், கீழ், முன் அல்லது பின்னால் எழுதப்படும். லத்தீனைப் போன்று பெரிய, சிறிய எழுத்துகள் கிடையாது. பிற மொழிகளைப் போலவே, லாவோ மொழிக்கும் ரோமனாக்க வடிவம் உண்டு. கண் பார்வையற்றோர் படிப்பதற்காக, லாவோ மொழிக்கும் பிரெய்லி முறை உள்ளது.
மெய் எழுத்துகள்
27 மெய் எழுத்துகளும், மூன்று வகையாகப் பிரிக்கப்பட்டுள்ளன. உயர் அழுத்தம், மிதமான அழுத்தம், குறைந்த அழுத்தம் என மூன்று வகை ஒலிகளுக்கு ஏற்ப பிரிக்கப்பட்டன. இது தமிழில் உள்ள வல்லினம், மெல்லினம், இடையினம் போன்றது. ஒவ்வொரு எழுத்திற்கும் ஒரு பெயர் உண்டு. அந்த பெயரிலேயே அந்த எழுத்தும் வரும். இதன் மூலம், அந்த எழுத்தை ஒலித்துப் பழகுவர்.
உயிர் எழுத்துகள்
உயிர் எழுத்துகள் சொல்லின் முதலில் வருவதில்லை. பிற உயிர்களுடன் இணைந்து கூட்டொலிகளை ஏற்படுத்தும்.
யூனிக்கோடு
ஒருங்குறி எனப்படும் யூனிக்கோடில் உலகின் பல மொழிகளின் எழுத்துகள் சேர்க்கப்பட்டுள்ளன. "லாவோ யூ.ஐ" என்ற பெயரில் லாவோ மொழி எழுத்துகள் சேர்க்கப்பட்டுள்ளன.
சான்றுகள்
பகுப்பு:பிராமிய எழுத்துமுறைகள் பகுப்பு:எழுத்து முறைகள்
அணுக்கரு அளவு
அணுக்கருவின் அளவு (Nuclear size) அதன் ஆரத்தினால் தரப்படும். அணுக்கருவின் ஆரம் 10^{-15} மீ முதல் 10^{-15} மீ வரை இருக்கும் என ஏர்னெஸ்ட் ரதர்போர்ட்டின் சிதறல் ஆய்வு எடுத்துக் காட்டியது. அணுக்கருவின் ஆரம் (R) அதன் திணிவு எண்ணில் (A) தங்கியுள்ளது. அது பின்வரும் எண்மானச் சமன்பாட்டினால் கொடுக்கப்படுகிறது:
இங்கு,
மேலும் கோளம் ஒன்றின் கனவளவு அதன் r^{3} இற்கு நேர் விகிதமாக இருப்பதால், மேற்குறிப்பிட்ட சமன்பாட்டின் படி, அணுக்கருவின் கனவளவு அதன் நிறை எண் A இற்கு நேர்விகிதமாக உள்ளது. எனவே, அணுக்கரு அடர்த்தி அண்ணளவாக மாறிலியாக இருக்கும்.
பகுப்பு:அணுக்கருவியல்
மேற்கோள்கள்
Atommag
சிக்கல் (ஊர்)
சிக்கல் (ஆங்கிலம்:Sikkal) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், நாகப்பட்டினம் வட்டத்தில், நாகப்பட்டினத்திற்கு பக்கத்தில் அமைந்துள்ள ஒரு சிறிய கிராமமாகும். இதனை சிக்கற்பள்ளி என தமிழிலக்கியங்கள் குறிப்பிடுகின்றன.
அமைவிடம்
நாகப்பட்டினம்-திருச்சி நெடுஞ்சாலையில் நாகப்பட்டினம் நகரில் இருந்து மேற்கே 6 கி. மீ. தொலைவிலும், திருவாரூர் நகரில் இருந்து கிழக்கில் 20 கி. மீ. தொலைவிலும், கீழ்வேளூர் ஊரில் இருந்து கிழக்கில் 6 கி. மீ. தொலைவிலும் அமைந்துள்ளது. சிக்கல் சிங்காரவேலர் கோவில் மிகவும் புகழ் பெற்றது. இங்கு சூரசம்கார விழா விமரிசையாக நடைபெறுகிறது. மேலும் சிக்கல் நவநீதேசுவரர் கோவில் சிவன் கோயிலும் அமைந்துள்ளது.
வரலாற்றுச் சிறப்பு
கருவூரைத் தலைநகராகக் கொண்டு ஆண்ட சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் இவ்வூருக்கு வந்து மருத்துவம் செய்துக்கொண்டதாக வரலாற்றில் உள்ளது.
வெளி இணைப்பு
தமிழ்நாடு அரசு
பகுப்பு: நாகப்பட்டினம் மாவட்டத்திலுள்ள கிராமங்கள்
ஜமவதனை
ஜமவதனை 1939 ஆம் ஆண்டு வெளிவந்த தமிழ்த் திரைப்படமாகும். ஜித்தன் பானெர்ஜீ இயக்கத்தில் வெளிவந்த இத்திரைப்படத்தில் கணேஷ் துரைராஜ், நந்தாரம் மற்றும் பலரும் நடித்துள்ளனர்.
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
கோயம்புத்தூர்
கோயம்புத்தூர் (Coimbatore, சுருக்கமாக கோவை) தென்னிந்திய மாநிலமான தமிழ்நாட்டில், சென்னைக்கு அடுத்த இரண்டாவது பெரிய நகரமும் தென்னிந்தியாவின் சென்னை, ஹைதராபாத், பெங்களூருக்கு அடுத்த நான்காவது மிகப்பெரிய மாநகரமும் ஆகும். இது இந்திய மாநகரங்களின் பட்டியலில் தொழில் மற்றும் தொழில்நுட்ப வளர்ச்சியில் மிக வேகமாக வளர்ந்து வரும் ஒரு மாநகரம் ஆகும். இது இந்தியாவின் பதினாறாவது பெரிய மாநகரம் ஆகும். இதே பெயரைக் கொண்ட மாவட்டத்தின் தலைமையிடமான இது, தொழில் வளர்ச்சியிலும், கல்வி நிறுவனங்களின் வளர்ச்சியிலும், மேம்பட்ட நிலையில் உள்ள நகரமாகும். தொழில் முனைவோர் கூடுதலாக உள்ள நெசவு மற்றும் பொறியியல் தொழிலகங்களின் மையமாக விளங்குகிறது. தமிழ்நாடு வேளாண்மைப் பல்கலைக்கழகம், பாரதியார் பல்கலைக்கழகம், அவிநாசிலிங்கம் நிகர்நிலைப் பல்கலைக்கழகம் ஆகிய பல்கலைக் கழகங்களும் கோவை மாநகரை மையமாகக் கொண்டு இயங்குகின்றன. தொன்மையான கொங்கு நாடு பகுதியைச் சேர்ந்த இந்நகரம், இங்குள்ள ஆலைகளின் எண்ணிக்கையால், தென்னிந்திய மான்செஸ்டர் என்றும் அழைக்கப்படுகிறது. இந்நகரத்திலும், புறநகர்ப்பகுதிகளும் 3.1 மில்லியன் மக்கள் வாழ்கின்றனர். 1804-ஆம் ஆண்டு ஆங்கிலேயே ஆட்சியில் தான் நவம்பர் மாதம் 24-ஆம் தேதி கோவைக்கு மாவட்ட அந்தஸ்து கிடைத்தது. இதனால் நவம்பர் 24 கோயம்புத்தூர் பிறந்தநாளாக அனைவரும் கொண்டாடுவது வழக்கம். தமிழ்நாட்டின் முதல் திரையரங்கம் துவங்கப்பட்ட மாநகரமும் இதுவாகும். தற்போதைய வெரைட்டி ஹால் ரோட்டில் டிலைட் திரையரங்கம் என அறியப்படும் இங்குதான் தமிழ்நாட்டிலேயே முதன்முதலாக 1914-ஆம் ஆண்டு திரையரங்கம் துவங்கப்பட்டது. இந்த நகரத்தை கொங்கு நாட்டின் தலைநகரம் எனவும் கூறுவர்.
பெயர்க்காரணம்
இப்பகுதி சங்க காலத்தில் கோசர் குலத்தவர்கள் தங்கி உருவாக்கியதால், கோசர்புத்தூர் -> கோசம்புத்தூர் -> கோயமுத்தூர் என பெயர் வந்ததிருக்கலாம் என்று கருதப்படுகிறது. கோவை, வடவள்ளிக்கு மேற்கே இருந்த 'கோனன்' என்ற வேட்டுவர் தலைவனுக்கு இரண்டு மகள்கள் இருந்ததாகவும், ஒருவர் பெயர் கோணி, இன்னொருவர் பெயர் முத்தா என்று இருந்ததாகவும், அவர்களுக்கு அளிக்கப்பட்ட நிலப்பகுதியை 'கோணி முத்து ஊர் -> கோணமுத்தூர்  -> கோயமுத்தூர்' என மருவி இருக்கலாம். அவர்கள் நிறுவியதே கோனியம்மன் கோவில். "கோவன்" எனும் இருளர் தலைவன் இருந்ததாகவும், அவன் பெயரிலே உண்டான ஊரே கோவன்புத்தூர் -> கோனியம்மன் புத்தூர் -> கோணம்புத்தூர் -> கோயமுத்தூர் என மாறிருக்கலாம் என செவி வழி செய்திகள் கூறுகின்றன.
வரலாறு
"கவையன்புத்தூரில் இருக்கும் வெள்ளாளன் மலையரில் கேசன் கோன் ஆன தமிழ வேள்" என்று வருகிறது. பல வெள்ளாளர்கள் புது ஊர்களைத் தோற்றிவித்து இருக்கிறார்கள். இவர்களில் பலர் கோவன் என்ற பெயர் கொண்டவராக இருந்தனர். அவர்களால் தோற்றுவிக்கப்பட்ட புத்தூர் தான் கோவன் புத்தூர் என்பது, இப்பொழுது கோயன்புத்தூரென அழைக்கப்படும் மாநகரம் ஆகும்.
பொ.ஊ. 9 ஆம் நூற்றாண்டின் இடையில் எழுந்த பிற்கால சோழர் ஆட்சி கோயம்புத்தூரைத் தன்னாட்சியின் கீழ் கொணர்ந்தது. அவர்கள் கோனியம்மன் கோவிலை மையமாகக் கொண்டு முறையான நகரமைப்பை ஏற்படுத்தினர். இப்பகுதியைப் பழங்குடி மக்கள், குறிப்பாக கோசர்கள் ஆண்டு வந்தனர். கோசன்புத்தூர் என்றிருந்ததே கோயம்புத்தூரென மருவியது. கோவன் என்பவன் இங்கு வசித்ததால் இதன் பெயரான கோவன் புதூர் என்பது மருவிக் கோயம்புத்தூர் என்றானது. கொங்கு மண்டலத்தின் முதன்மை நகரமாக விளங்கியது கோயம்புத்தூர்.
thumb|right|300px|கரும்பு வளர்ப்பு நிலையம்,கோயம்புத்தூர், 1927
உரோமர்களின் வணிகத்திற்கும் கோயம்புத்தூர் மையமாக இருந்ததாகத் தெரிகிறது. பொ.ஊ. 14 ஆம் நூற்றாண்டின் துவக்கத்தில் தில்லி சுல்தான்களின் கீழான மதுரையைச் சேர்ந்த இசுலாமியர் ஆட்சிப் புரிந்தனர். இவர்களது ஆட்சி விசயநகரப் பேரரசினால் முடிவுக்கு வந்தது. அவர்களது ஆட்சிக்காலத்தில் இப்பகுதியில் ஆந்திர, கர்நாடக மக்கள் குடிபெயர்ந்தனர். 1550களில் மதுரையில் விசயநகரப் பேரரசின் தளபதிகளாக இருந்த தெலுங்கு பேசும் நாயக்கர்கள், கோயம்புத்தூர் உள்ளிட்டப் பகுதிகளின் ஆட்சியாளர்களாக, பேரரசின் அழிவின் பின்னணியில், உருவெடுத்தனர். 1700களில் மதுரை நாயக்கர்களுக்கும், மைசூர் மன்னர்களுக்குமிடையே கோயம்புத்தூரில் சண்டைகள் நடைபெற்றன. அப்போது 3000 பேர் வாழ்ந்த கோயம்புத்தூரின் ஆட்சி மைசூர் மன்னர்களின் கீழ் வந்தது.
1981 ஆம் ஆண்டு அருகாமையிலிருந்த சிங்காநல்லூர் நகராட்சியை இணைத்து மாநகராட்சியாக உயர்வு பெற்றது.
எல்லைகள்
கோவை மாவட்டத்தின் வடக்கில் கர்நாடக மாநிலமும், தெற்கில் கேரள மாநிலமும் எல்லைகளாக உள்ளன. கிழக்கில் ஈரோடு மாவட்டமும், மேற்கில் நீலகிரி மாவட்டமும் உள்ளது. மேற்கு தொடர்ச்சி மலையும், நீலமலையும் ஒரு மதில்போல் இம்மாவட்டத்தை வளைத்துள்ளன.